laion/Wikipedia-Exotic huggingface dataset:
Orenburgi oblast

Orenburgi oblast on 1. järgu haldusüksus (oblast) Venemaal Volga föderaalringkonnas. Piirneb lõunas Kasahstaniga. Läbi oblasti voolab Uurali jõgi. Orenburgi oblast loodi 1934. aastal. 1938–1957 kandis Valeri Tškalovi auks nime Tškalovi oblast. 74% elanikest moodustavad venelased, suuremad vähemusrahvad on tatarlased, kasahhid, ukrainlased, baškiirid ja mordvalased. Suuremad linnad on Orenburg, Orsk, Novotroitsk ja Buzuluk. Külad: Totskoje. Oblastis on 29 munitsipaalrajooni ja 13 linnaringkonda. Abdulino linnaringkond Adamovka rajoon Akbulaki rajoon Aleksandrovka rajoon Assekejevo rajoon Beljajevka rajoon Buguruslan (linnaringkond) Buguruslani rajoon Buzuluk (linnaringkond) Buzuluki rajoon Dombarovski rajoon Gai linnaringkond Gratševka rajoon Ileki rajoon Jasnõi linnaringkond Komarovski (kinnine asula) Krasnogvardeiski rajoon Kurmanajevka rajoon Kuvandõki linnaringkond Kvarkeno rajoon Matvejevka rajoon Mednogorsk (linnaringkond) Novoorski rajoon Novosergijevka rajoon Novotroitsk (linnaringkond) Oktjabrskoje rajoon Orenburg (linnaringkond) Orenburgi rajoon Orsk (linnaringkond) Perevolotski rajoon Pervomaiski rajoon Ponomarjovka rajoon Sakmara rajoon Saraktaši rajoon Severnoje rajoon Sol-Iletski linnaringkond Sorotšinski linnaringkond Svetlõi rajoon Šarlõki rajoon Tašla rajoon Tjulgani rajoon Totskoje rajoon  Orenburgi oblast – pildid, videod ja helifailid Wikimedia Commonsis Orenburgi regiooni server
Ciprian Tătărușanu

Anton Ciprian Tătărușanu (sündinud 9. veebruaril 1986 Bukarestis) on Rumeenia jalgpallur, kes mängib väravavahina Itaalia kõrgliiga klubis AC Milan. Klubikarjääri alustas Tătărușanu Rumeenias. Rumeenia kõrgliigas debüteeris ta hooajal 2006–07 Gloria Bistrița meeskonnas. Aastatel 2009–2014 mängis ta Bukaresti Steauas, kellega tuli hooaegadel 2012–13 ja 2013–14 Rumeenia meistriks. Aastatel 2014–2017 mängis ta Itaalia kõrgliiga klubis Fiorentina ning seejärel Prantsusmaa kõrgliiga klubis Nantes (2017–2019) ja Lyoni Olympique (2019–2020). 2020. aasta septembris sõlmis ta kolmeaastase lepingu AC Milaniga. Rumeenia jalgpallikoondises mängis Tătărușanu aastatel 2009–2020 kokku 73 korda. Ta kuulus Rumeenia koondisse 2016. aasta Euroopa meistrivõistlustel. 2015. aastal valis Rumeenia ajaleht Gazeta Sporturilor Tătărușanu Rumeenia aasta jalgpalluriks. Bukaresti Steaua Liga I: 2012–13, 2013–14 Cupa României: 2010–11 Supercupa României: 2013 Lyon Coupe de la Ligue: Teine koht 2019–20
Alessio Romagnoli

Alessio Romagnoli (sündinud 12. jaanuaril 1995 Anzios) on Itaalia jalgpallur, kes mängib keskkaitsjana Itaalia kõrgliigaklubis Rooma Lazio ja Itaalia jalgpallikoondises. Ta alustas klubikarjääri AS Romas, debüteerides Itaalia kõrgliigas hooajal 2012–13. Hooajal 2014–2015 oli ta Romast laenul Itaalia kõrgliiga klubis Sampdoria. 2015. aasta augustis siirdus ta 25 miljoni euro eest AC Milani. Hooaja 2018–19 alguses määrati ta Milani kapteniks. Hooajal 2021/22 tuli ta Milaniga Itaalia meistriks. 2022. aasta juulis sõlmis ta viieaastase lepingu Rooma Lazioga. Itaalia jalgpallikoondises debüteeris Romagnoli 6. oktoobril 2016 MM-i valikmängus Hispaania vastu. Koondisekarjääri esimese värava lõi ta 15. oktoobril 2019 EM-i valikmängus Liechtensteini vastu. Milan Serie A: 2021–22 Supercoppa Italiana: 2016 "Comunicato 12.07.2022" (itaalia). Lazio. 12. juuli 2022. Originaali arhiivikoopia seisuga 29. oktoober 2022. Vaadatud 12. juulil 2022.
Quo vadis

Quo vadis on ladinakeelne fraas, mis tähendab 'kuhu lähed' või 'kuhu sa lähed'. See fraas on saanud kõnekäänuks, mis vihjab Johannese evangeeliumile (16:5), kus Jeesus ütleb jüngritele: "Aga nüüd ma lähen tema juurde, kes minu on saatnud, ja keegi teist ei küsi minult: "Kuhu sa lähed?" Ladinakeelses "Nova Vulgatas" kõlab see kirjakoht nii: At nunc vado ad eum, qui me misit, et nemo ex vobis interrogat me: "Quo vadis?".
Michael Prince

Michael Prince (30. september 1922 Pittsburgh, Pennsylvania – 19. veebruar 2000 West Hollywood, California) oli Ameerika Ühendriikide filminäitleja. Michael Prince andmekogus IMDb (inglise)
Tanja Chub

Tanja Chub (tegelikult Tatyana Chub; eesti keeles ka kujul Tatjana Tšub; ukraina Тетяна Чуб ; sündinud 16. mail 1970) on ukraina päritolu Hollandi kabetaja. Ta tuli 2002. aastal Euroopa meistriks. Hollandi meistriks on ta tulnud viiel korral (1998, 2001, 2005, 2007 ja 2008).
Luis Barranzuela

Luis Roberto Barranzuela Vite (18. novembril 1962 Limas) on Peruu advokaat, politseinik ja poliitik. Ta oli 6. oktoobrist 2021 kuni 2. novembrini 2021 Peruu siseminister. Ta on õppinud õigusteadust San Martín de Porresi ülikoolis ja saanud samast ülikoolist äriõiguse magistrikraadi. Ta korraldas 31. oktoobril 2021 oma kodus lärmaka peo, mille sarnased oli valitsus paar päeva varem oma korraldusega ära keelanud, mispeale naabrid kutsusid välja politsei. 2. novembril 2021 astus ta ametist tagasi.
Euroopa naiste meistrivõistlused rahvusvahelises kabes

Euroopa naiste meistrivõistlused rahvusvahelises kabespeeti esimest korda 2000. aastal. Võistlusi on peetud kaheaastase vahega. Kõikidel kordadel on turniir peetud šveitsi süsteemis võistlusena. Kaks korda on Euroopa meistriks tulnud Darja Tkatšenko, Tamara Tansõkkužina ja Zoja Golubeva.
Johan Erik Lindh

Johan Erik Lindh (11. oktoober 1793 Roslagen – 21. jaanuar 1865 Helsingi) oli Rootsi Kuningriigi päritolu maalikunstnik, kes elas Soome Suurvürstiriigis.  Johan Erik Lindh – pildid, videod ja helifailid Wikimedia Commonsis
Jimmy Vesey

James Edward Vesey Jr. (sündinud 26. mail 1993 Bostonis, Massachusettsis) on USA jäähokimängija, kes mängib NHL-i klubis New York Rangers ründajana vasakäärel. Aastatel 2012–2016 mängis ta Harvardi Ülikooli jäähokimeeskonnas. Hooajal 2015–16 pälvis ta ülikooliliiga parimale mängijale antava Hobey Baker Award'i. 2012. aastal valis Nashville Predators ta NHL-i draft '​is 66. valikuna. NHL-is debüteeris ta hooajal 2016–17 New York Rangersi meeskonnas. Debüüthooajal lõi ta NHL-is 16 väravat ja andis 11 väravasöötu. 12. märtsil 2018 tegi ta mängus Carolina Hurricanesi vastu oma esimese kübaratriki NHL-is. Hooajal 2019–20 mängis ta Buffalo Sabresis. 2020. aasta oktoobris sõlmis ta üheaastase lepingu Toronto Maple Leafsiga. Hooaja 2020–21 alguses mängis ta Maple Leafsi teises ründeliinis koos John Tavaresi ja William Nylanderiga, kuid hiljem kolmandas või neljandas ründeliinis. Hooaja 2020–21 lõpus mängis ta veel ka Vancouver Canucksis. 2021. aasta oktoobris sõlmis ta üheaastase lepingu New Jersey Devilsiga. 2022. aasta septembris naasis ta New York Rangersi, kellega sõlmis sama aasta oktoobris üheaastase lepingu New York Rangersiga. 2013. aastal tuli Vesey USA kuni 20-aastaste koondisega juunioride maailmameistriks. 2015. aasta maailmameistrivõistlustel võitis ta USA jäähokikoondise koosseisus pronksmedali. "New Jersey Devils Sign Jimmy Vesey". prohockeyrumors.com. 10.10.2021. Vaadatud 4.11.2021 "Rangers Agree to Terms with Jimmy Vesey". NHL.com. 9. oktoober 2022. Vaadatud 10. oktoobril 2022. Walker, Mollie (9. oktoober 2022). "Rangers sign Jimmy Vesey to cement his Broadway return". New York Post. Vaadatud 12. oktoobril 2022. Jimmy Vesey NHL.com lehel Jimmy Vesey hockeydb.com lehel
Kaherajaline rööbastee

Kaherajaline rööbastee on rööbastee, kus kõrvuti paiknevad kaks rööpapaari. Tavaliselt kasutatakse seda vastassuunaliseks liikluseks, mille puhul kummagi suuna jaoks on eraldi rada. Kumb rada on kumma sõidusuuna jaoks, ei pruugi kokku langeda sellega, kas vastava riigi maanteedel on vasak- või parempoolne liiklus. Näiteks Rootsi, Prantsusmaa ja Itaalia raudteedel on vasakpoolne liiklus, kuigi maanteedel on parempoolne liiklus. üherajaline rööbastee
Poltva

Poltva (ukraina keeles Полтва) on jõgi Ukrainas, Bugi vasakpoolne lisajõgi. Halyna Tereshchuk (10.10.2021). "The Haunted History Of Ukraine's Underground River" (inglise). RFE/RL. Vaadatud 04.11.2021.
Robert Pérez Palou

Robert Pérez Palou (sündinud 21. märtsil 1948 Linyolas) on hispaania iseõppijast portreemaalija.  Robert Pérez Palou – pildid, videod ja helifailid Wikimedia Commonsis
KVN-49

Televiisor KVN-49 (vene keeles телевизор "КВН-49") oli Nõukogude Liidus aastatel 1949–1962 toodetud mustvalge televiisor. KVN-49 oli riigis masstootmise meetodil toodetud esimene televiisorimark. Elektronlampidega KVN-49 töötati välja aastatel 1946–1948 Televisiooni Üleliidulises Teadusuurimisinstituudis. Tootmise käigus jätkati KVN-49 täiustamist (viimane mudel KVN-49-4(A)). 1962. aastal lõpetati KVN-49 tootmine, sest masstootmisse oli lastud suurema ekraaniga Rekord-tüüpi televiisor. Televiisor Leningrad T-2  KVN-49 – pildid, videod ja helifailid Wikimedia Commonsis
Kajaka tänav (Rakvere)

Kajaka tänav on tänav Rakveres ja paikneb linna kaguosas. Kaugus linna keskväljakust linnulennul mõõdetuna on 2,2 km. Kajaka tänav on 680 meetrit pikk, tänava-ala 25–35 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, seal paiknesid talumaad. Nõukogude ajal kuulus Kajaka tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga. Tänav saab alguse Tedre tänava ristmikult ning kulgeb kirde suunas, ristub Metsise, Rähni, Räägu ja Kauri tänavaga. Kajaka tänav lõpeb umbtänavana linna piiril. Kajaka tänava äärde on 20. sajandi lõpukümnenditel rajatud eramud koos abihoonetega, lõunapoolsel küljel on istutatud kõrghaljastus. Tänav on välisvalgustuse, asfaltkattega sõidutee ning 2021. aastal ehitatud kõnniteega. Kohalike teede nimekiri Vaadatud 04.11.2021 Rakvere linnaosad Rakvere interaktiivne kaart
Penza oblast

Penza oblast (varem ka Pensa oblast) on oblast Venemaal Volga föderaalringkonnas. Ta piirneb kirdes Rjazani oblasti, põhjas Mordva Vabariigi, idas Uljanovski oblasti, lõunas Saratovi oblasti ja läänes Tambovi oblastiga. 2002. aasta rahvaloenduse andmetel elas oblastis 1 452 941 inimest, kellest 86,4% olid venelased, 6% tatarlased, 4,9% mordvalased ja 0,9% ukrainlased. Linnades elas 65% rahvastikust. Oblastis on 11 linna, neist suuremad on Penza, Kuznetsk ja Zaretšnõi. Oblast on jaotatud 27 rajooniks ja 3 oblastilise alluvusega linnadeks: Rajoonid: Bašmakovo rajoon (Башмаковский район) Bekovo rajoon (Бековский район) Belinski rajoon (Белинский район) Bessonovka rajoon (Бессоновский район) Gorodištše rajoon (Городищенский район) Issa rajoon (Иссинский район) Kamenka rajoon (Каменский район) Kameškiri rajoon (Камешкирский район) Kolõšlei rajoon (Колышлейский район) Kuznetski rajoon (Кузнецкий район) Lopatino rajoon (Лопатинский район) Lunino rajoon (Лунинский район) Malaja Serdoba rajoon (Малосердобинский район) Mokšani rajoon (Мокшанский район) Narovtšati rajoon (Наровчатский район) Neverkino rajoon (Неверкинский район) Nikolski rajoon (Никольский район) Nižni Lomovi rajoon (Нижнеломовский район) Patšelma rajoon (Пачелмский район) Penza rajoon (Пензенский район) Serdobski rajoon (Сердобский район) Sosnovoborski rajoon (Сосновоборский район) Spasski rajoon (Спасский район) Šemõšeika rajoon (Шемышейский район) Zemettšino rajoon (Земетчинский район) Tamala rajoon (Тамалинский район) Vadinski rajoon (Вадинский район) Oblastilise alluvusega linnad: Kuznetsk (Кузнецк) Penza (Пенза) Zaretšnõi (Заречный; kinnine linn) Oblasti administratsioon
Josef Hušbauer

Josef Hušbauer (sündinud 16. märtsil 1990 Hradištkos) on Tšehhi jalgpallur, kes mängib keskpoolkaitsjana Küprose kõrgliiga klubis Famagusta Anorthosis. Klubikarjääri jooksul on Hušbauer mänginud põhiliselt Tšehhi kõrgliiga klubides. Tšehhi kõrgliigas debüteeris ta hooajal 2008–09 Žižkovi Viktoria meeskonnas. Hiljem on ta mänginud veel 1. FK Příbrami, Ostrava Baníki, Praha Sparta ja Praha Slavia ridades. Spartaga tuli ta Tšehhi meistriks hooajal 2013–14 ja Slaviaga hooajal 2016–17. Hooajal 2013–14 oli Hušbauer lisaks Tšehhi kõrgliiga suurim väravakütt (18 väravat). Lisaks on Hušbauer mänginud Itaalia kõrgliiga klubis Cagliari (laenul hooaja 2014–15 teises pooles), Saksamaa esiliiga klubis Dresdeni Dynamo (laenul hooaja 2019–20 teises pooles) ja Anorthosis (püsiva lepingu alusel alates 2020. aasta juulist). Tšehhi jalgpallikoondises debüteeris Hušbauer 15. augustil 2012 sõprusmängus Ukraina vastu. Koondisekarjääri esimese värava lõi ta 21. mail 2014 sõprusmängus Soome vastu. Praha Sparta Tšehhi kõrgliiga: 2013–14 Tšehhi karikas: 2013–14 Tšehhi superkarikas: 2014 Praha Slavia Tšehhi kõrgliiga: 2016–17 Tšehhi karikas: 2017–18 https://www.transfermarkt.com/josef-husbauer/nationalmannschaft/spieler/63899 (vaadatud 4.11.2021)
Amr Warda

Amr Medhat Warda (sündinud 17. septembril 1993 Aleksandrias) on Egiptuse jalgpallur, kes mängib ründava poolkaitsjana Küprose kõrgliiga klubis Famagusta Anorthosis. Hooajal 2013–14 debüteeris ta Egiptuse kõrgliigas Al Ahly meeskonnas. Aastatel 2015–2021 mängis Warda Kreeka kõrgliigas, kuuludes kokku viie klubi koosseisu – Panetolikós, PAOK, Atromitos, AEL ja Volos. Hooajal 2017–18 valiti ta parimaks Kreeka kõrgliigas mängivaks välismängijaks. 2021. aasta augustis liitus ta Anorthosisega. Egiptuse jalgpallikoondises tegi Warda debüüdi 11. oktoobril 2015 sõprusmängus Sambia vastu. Koondisekarjääri esimese värava lõi ta 12. oktoobril 2018 Aafrika rahvaste karikavõistluste valikmängus Svaasimaa vastu. Ta on kuulunud Egiptuse koondisse 2018. aasta maailmameistrivõistlustel ning 2017. ja 2019. aasta Aafrika rahvaste karikavõistlustel.  Amr Warda – pildid, videod ja helifailid Wikimedia Commonsis
Ornitofoobia

Ornitofoobia on haiguslik või ebaratsionaalne hirm lindude ees, üks foobiatest. Hirm võib esineda kindlat liiki lindude suhtes, näiteks kanad, kakulised vm.
Röcken

Röcken on Burgenlandkreisi küla Saksi-Anhaltis Saksamaal. Alates 2009. aastast kuulub see Lützeni linna haldusalasse. Külas sündis 1844. aastal filosoof Friedrich Nietzsche, ta on ka sinna maetud.  Röcken – pildid, videod ja helifailid Wikimedia Commonsis
Eesti kindlustusettevõtete loend

Eesti kindlustusettevõtete loend on loetelu Eestis tegutsevatest ja tegutsenud kindlustusettevõtetest. # A B C D E F G H I J K L M N O P Q R S Š Z Ž T U V W Õ Ä Ö Ü X Y AAS BTA Baltic Insurance Company Eesti filiaal AB Kindlustuse Grupp (endine) AB "Lietuvos draudimas" Eesti filiaal (kaubamärk Eestis PZU) Akciné draudimo bendrové "Gjensidige" Eesti filiaal ASA Kindlustus (endine) Kindlustusselts „Asunik“ (endine, 1922–1924) Balti Vastastikune Elukindlustuse Selts (endine) Balti Kindlustusselts (BICO) (endine) Kindlustusselts Bico-Leks Kindlustuse AS Compensa Life Vienna Insurance Group SE Compensa Vienna Insurance Group, ADB Eesti filiaal D.A.S. Õigusabikulude Kindlustuse Aktsiaselts Ühistegelik Kindlustusselts „Eesti” (endine) Eesti NSV Rahandusministeeriumi Eesti Riiklik Kindlustus, Eesti Riikliku Kindlustuse Valitsus ja temale alluvad riikliku kindlustuse inspektuurid rajoonides ja linnades moodustasid ühtse organisatsiooni - Eesti Riikliku Kindlustuse (endine) Eesti Elukindlustuse AS (endine) RAS Eesti Kindlustus (endine) Eesti Varakindlustuse AS (endine) Kindlustusselts Eesti Union (endine), Suur-Karja tänav 18 Tallinn Eesti Ühistegelik Kindlustuskeskselts (endine), Suur-Karja tänav 19 Tallinn Ühistegelik Kindlustusselts Eesti Edasikindlustuse Keskühisus (endine), Pärnu maantee 6 Tallinn Eestimaa Kindlustuse Aktsiaselts (endine) Eestimaa Vastastikune Tulekindlustusselts (endine) Eesti Kinnituse Selts (endine) Esimene Eesti Kinnituse Selts (endine) Esimene Eesti Kindlustuse Selts Maja (endine) Eesti Vastastikune Tulekinnituse Selts (endine) AS Eesti Lloyd (endine) Eesti Omavalitsuste ja Ühistegeliste Asutuste Kindlustuse Aktsiaselts Oma (endine) ERGO Insurance SE ERGO Life Insurance SE Eesti filiaal Kindlustusaktsiaselts „Hansa” (endine), Pärnu maantee 11 Tallinn If P&C Insurance AS IIZI Kindlustusmaakler AS AS INGES Kindlustus Ühistegelik Kindlustusselts „Kalju” (endine) Harju tänav 29 Tallinn KindlustusEst Kindlustusmaakler OÜ Ühistegelik Elukindlustusselts „Kotkas” (endine) Vene tänav 6 Tallinn Kinnisvaraomanikkude Kinnitusselts Maja (endine) AS KredEx Krediidikindlustus AS LHV Kindlustus Liivimaa Vastastikune Rahekindlustusselts (endine) Liivimaa Vastastikune Tulekindlustusselts (endine) AS Leks Kindlustus (endine) Mandatum Life Insurance Baltic SE Ühistegelik Kindlustusselts Nõmme (endine) Kindlustusaktsiaselts „Polaris” (endine) Kindlustussselts Polaris Elu (endine) Kindlustussselts Polaris Vara (endine) Põhja Kindlustusaktsiaselts (endine), Pärnu maantee 10 Tallinn Ühistegelik Kindlustusselts „Põhja Kotkas” (endine) Suur-Karja tänav 19 Tallinn Salva Kindlustuse AS AS Sampo Eesti Varakindlustus (endine) AS SEB Elu-ja Pensionikindlustus Seesam Insurance AS Swedbank Life Insurance SE Swedbank P&C Insurance AS Ühistegelik Kindlustusselts „Talu” (endine) Väike-Karja tänav 7 Tallinn Tartumaa Kinnituse Selts (endine) Kindlustusaktsiaselts „Turis” (endine), Pärnu maantee 6 Tallinn Ühistegelik Kindlustusselts Tõrva (endine) Eesti Kindlustusseltside Liit (EKsL) Riiklik aktsiaselts Eesti Kindlustus, 1940-1996, The National Archives of Estonia ERA.R-1921
Denis Popović

Denis Popović (sündinud 15. oktoobril 1989 Celjes) on Sloveenia jalgpallur, kes mängib poolkaitsjana Sloveenia kõrgliigaklubis Celje. Ta mängib põhiliselt keskpoolkaitsjana, kuid võib mängida ka paremal äärel. Ta alustas Celjes ka klubikarjääri, debüteerides Sloveenia kõrgliigas hooajal 2009–10. Klubikarjääri jooksul ta on ta hiljem mänginud Sloveenia kõrgliigaklubis Koper, Kreeka kõrgliigaklubis Panthrakikos, Poola klubides GKS Tychy, Olimpia Grudziądz ja Krakówi Wisła, Venemaa klubides Orenburg ja Samara Krõlja Sovetov, Šveitsi kõrgliigaklubis FC Zürich, Hiina kõrgliigaklubis Qingdao Huanghai ning Küprose kõrgliigaklubis Famagusta Anorthosis. 2022. aastal naasis ta Celjesse. Hooajal 2023/24 tuli ta Celjega Sloveenia meistriks. Sloveenia jalgpallikoondises tegi Popović debüüdi 7. juunil 2019 EM-i valikmängus Austria vastu. Sloveenia koondises on ta mänginud kokku kuus korda, kõik 2019. aastal EM-i valikturniiris. Denis Popovic - National team. transfermarkt.us. Vaadatud 10.7.2024
Härg (film)

"Härg" on Valter Uusbergi 1984. aasta animafilm. 1985. aastal Tbilisis toimunud IV noorte kineastide tööde üleliidulisel ülevaatusel pälvis film diplomi. "Oli ja on" Sirp ja Vasar, nr. 1, 3. jaanuar 1986 Härg (1984) Eesti Filmi Andmebaas Härg andmekogus IMDb (inglise)
Haapsalu Graafilise Disaini Festival

Haapsalu Graafilise Disaini Festival on Haapsalus toimuv graafilist disaini käsitlev rahvusvaheline kunstiüritus, mis sai alguse 2005. aastal. Festivali raames toimub ka kultuuriplakatitele keskenduv näitus ja korraldatakse loenguid. Festivali peakorraldaja on Marko Kekišev. Festivali näitused toimuvad nii Haapsalu Linnagaleriis kui ka Haapsalu kultuurikeskuse fuajees. Lisaks Haapsalule on festivali raames korraldatud näitusi Pärnus, Tallinnas ja Viljandis. Festivali põhinäitus kannab nime "Isikupära/Individuality" ja sel on igal aastal erinev teema: 2007 – "Propaganda"; 2008 – "Energia"; 2009 – "Risk"; 2010 – "Fantastika"; 2011 – "Pop & Rock"; 2012 – "Kosmos"; 2013 – "Robot"; 2014 – "Mono"; 2015 – "Konflikt"; 2016 – "Erinev/Alien"; 2017 – "Tchaikovsky"; 2018 – "Dialoog"; 2019 – "Elu/Life"; 2020 – "Ühendus/Contact"; 2021 – "Absurd". Graafilise disaini festival avab Haapsalu kultuurisuve. Lääne Elu, 29.05.2008. Headisu | HGDF poster EST. Vaadatud 05.11.2021. Haapsalu graafilise disaini festival peab juubelit. Lääne Elu, 04.06.2019. Haapsalu Graafilise Disaini Festivali külalisnäitus “EESTI KULTUURIPLAKAT 2017”. Vaadatud 05.11.2021. Tutvu Haapsalu graafilise disaini festifali töödega. Vaadatud 05.11.2021. Haapsalu Graafilise Disaini Festivali rahvusvaheline konkurss-näitus “Isikupära/Individuality” teemal ELU/LIFE. Vaadatud 05.11.2021. Täna algas Haapsalu graafilise disaini festival. Lääne Elu, 02.06.2018. Haapsalu graafilise disaini festival peab väikest juubelit. Lääne Elu, 02.06.2019. Haapsalu Graafilise Disaini Festivali avamine. Sirp, 29.05.2020. Haapsalu graafilise disaini festivalile laekus rekordkogus töid. ERR Kultuur, 29.05.2021.
Age Bojaxhiu

Age Bojaxhiu (1905 – 1973) oli Nikollë ja Drane Bojaxhiu tütar, ema Teresa õde. Tema elust ei ole palju teada. Pärast isa surma lahkus ta koos emaga Skopjest ja asusid elama Albaania Kuningriiki. Õde oli selleks ajaks lahkunud Zagrebi kaudu Dublinisse ja sealt Kolkatasse. Naine suri 1973. aastal Tiranas ja maeti sinna.
Tarkvararegressioon

Tarkvararegressioon on tarkvaraviga, mille puhul varem toiminud funktsioon lakkab töötamast. See võib juhtuda pärast teatud sündmust, näiteks süsteemi uuendamist, süsteemi parandamist või suveajale üleminekut. Tarkvara jõudluse regressioon on olukord, kus tarkvara töötab endiselt korrektselt, kuid töötab aeglasemalt või kasutab rohkem mälu või ressursse kui varem. Regressiooni põhjustavad sageli tarkvarapaikadesse kaasatud veaparandused. Üks viis sedalaadi probleemi vältimiseks on regressioonitestimine. Korralikult koostatud testimiskava eesmärk on seda võimalust enne tarkvara väljalaskmist vältida. Automaattestimine ja hästi kirjutatud testjuhtumid võivad vähendada regressiooni tõenäosust. Tarkvararegressiooni on kolme tüüpi: Kohalik – muudatus muudetud moodulis või komponendis toob kaasa uue vea. Kaug – tarkvara ühes osas tehtud muudatus rikub mõne teise mooduli või komponendi funktsionaalsuse. Paljastav – muudatus paljastab varasema vea, mis enne muudatust ei avaldunud. Tarkvara mädanemine [1]Yehudai, Amiram; Tyszberowicz, Shmuel; Nir, Dor (2007). Locating Regression Bugs. Haifa Verification Conference. DOI:10.1007/978-3-540-77966-7_18. Vaadatud 10. märts 2018. Shang, Weiyi; Hassan, Ahmed E.; Nasser, Mohamed; Flora, Parminder (11. detsember 2014). "Automated Detection of Performance Regressions Using Regression Models on Clustered Performance Counters" (PDF). Originaali (PDF) arhiivikoopia seisuga 13. jaanuar 2021. Vaadatud 5. novembril 2021. {{cite journal}}: viitemall journal nõuab parameetrit |journal= (juhend) Richardson, Jared; Gwaltney, William Jr (2006). Ship It! A Practical Guide to Successful Software Projects. Raleigh, NC: The Pragmatic Bookshelf. Lk 32, 193. ISBN 978-0-9745140-4-8.
Sherry Vine

Sherry Vine (kodanikunimega Keith Levy) on Ameerika Ühendriikide päritolu drag queen, näitleja ja muusik.  Sherry Vine – pildid, videod ja helifailid Wikimedia Commonsis
Fire Island

Fire Island on Outer Barrieri saarte suur kesksaar Atlandi ookeanis, mis kulgeb paralleelselt Long Islandi kagurannikuga. Jones Beach Island Great South Bay  Fire Island – pildid, videod ja helifailid Wikimedia Commonsis
Kehtestamine (versioonihaldus)

Versioonihaldussüsteemides on kehtestamine toiming, mis muudab viimased muudatused lähtekoodis püsivaks, luues neist hoidlasse uue kehtestuse (sissekande). Igal kehtestusel on unikaalne ID-number. Olemas olevaid kehtestusi enam muuta ei saa, kuid versioonihaldussüsteem võimaldab töökaustas olevad failid muuta mõnele varasemale kehtestusele vastavasse seisu, mis võimaldab hõlpsasti naasta lähtekoodi mistahes varasema versiooni juurde, mis aitab näiteks leida tarkvararegressiooni tekitanud spetsiifilise muudatuse. Git versioonihaldussüsteemi kehtestuse lisamiseks käsurealt tuleb esmalt muutunud failid kehtestamiseks ette valmistada. Et märkida kõik muutunud failid kehtestamiseks, käivitatakse järgnev käsk : git add . Kehtestamiseks märgitud failidest luuakse uus kehtestus järgneva käsuga: git commit -m 'Kehtestuse kirjeldus' Nende kahe käsu asemel võib alternatiivselt käivitada järgneva käsu: git commit -am 'Kehtestuse kirjeldus' Pärast kehtestuse loomist on viimaseks sammuks see kaughoidlasse üles laadida. Et hoidla origin harusse master veel üles laadimata kehtestused lisada, tuleb käivitada käsk: git push origin master Mercurialisse kehtestuse loomiseks käsurealt, eeldusel, et programm hg on installitud, kasutatakse järgmist käsku: hg commit --message 'Kehtestuse kirjeldus' See eeldab ka, et praeguses kataloogis olevad failid on ette valmistatud järgmiselt: hg add Ülaltoodud käsk valmistab ette kõik muutunud failid. Pärast kehtestuse loomist on viimane samm laadida kehtestus kaughoidla default harusse: hg push "Git - git-commit Documentation". www.git-scm.com (inglise). Vaadatud 4. oktoobril 2017. "DevDocs". devdocs.io (inglise). Vaadatud 23. novembril 2019. "Hg - Mercurial -Quickstart". www.mercurial-scm.com (inglise). Vaadatud 5. novembril 2018.